
Előzetes tájékoztató tematika : 

- A filozófia kegáltalánosabb megfogalmazása, amely már a nevében is benne van: A bölcsesség szeretete - φιλοσοφια
· A filozófia mint tudomány taxonómiai helyzete a többi tudományok közt. „Magasabb taxon”-e a filozófia a többi tudományhoz viszonyítva ? „Integrálja”-e a többi tudomány eredményeit? 
· Empirikus (tapasztalati) tudomány, elméleti (teoretikus) tudomány, filozófia. 
· A filozófia lehetséges ”tudomány-taxonómiai” helyzete egy alkalmazott rendszerben, mint amilyen pl. az oktatás. Itt nyilvánvalóan az oktatott tudományok azonos taxonómiai helyzete jön létre: A „Filozófiatörténeti Tanszék” ugyanolyan taxonómiai értéket képvisel a Bölcsészkaron  mint az „Összehasonlító Finnugor Nyelvészeti Tanszék.” 
Ilyen helyzetben tulajdonképpen a filozófia is szaktudomány, kötelező terminológiával, történettel, amelyeket ”meg kell tanulni !” 
Ez az elsődleges oka annak, hogy a Filozófiai Vitakör több mint négy évtizedes története során képtelen volt a ”professzionista”  filozófusokkal tartós együttműködést létesíteni. Utóbbiak hamar rájöttek, hogy Körünk tagságának nagy többsége a filozófiai skolasztikában, amelyet most egészen tág értelmezésben használok, műveletlen. Tény, hogy a Filozófiai Vitakör elsősorban témaorientált volt, elsősorban az evolúcióelmélet terén, amelyben nemzetközi mértékkel is jelentős teljesítményeket produkált.

A téma-orientáltságot növelte a hetvenes-nyolcvanas években a ”marxista filozófia kreatív jellege”, amely a nagy, átfogó tudományos témákban elvárta a filozófiában az állandó innovációt. 
Ezzel szemben, az ún. ”rendszerváltoztatás” után, a magyar filozófiai életet elöntötték a nyugati irányzatok, elsősorban a filozófia szaktudományosodása, ami elsősorban nem témaorientált, hanem filozófus-orientált. A filozófusok pszüchoanalízise kezdődött főleg el és műveiknek  filológiai analízisére került a fő hangsúly. A ”nagy, átfogó, metafizikai” témák eltűntek, ezek gyakran mintegy szitokszó szerepéhez jutottak.       
”Ideológiailag terhelt”  helyzetekben  a filozófia taxonómiai helyzete magasabb. A szocializmusban az egyetemek marxista – leninista tanszékei kiemelt fontosságúak voltak. De a filozófia mint ”ancilla theologiae” is kiemelt helyzetű volt. Hogy rabszolgalányi helyzetét betöltse, ”táplálni” kellett.  
Filozófia-definíciók a filozófia történetében. 
Alternatív kifejezések a filozófia helyett.  
A filozófia merev és laza határmegvonásai a tudományok történetében. Leglazább nyilvánvalóan egy mindent felölelő monizmusban, míg a legszilárdabb  határmegvonások a kemény dualizmusokban történtek. 

A modern tudományok és a modern filozófia (vélt) diszciplináris határai. 
A filozófia modern, lapos, szellemtelen értelmezése,

pl. ”cégünk üzleti filozófiája” …

